ເກົາຫລີໃຕ້ ລາຍງານ ການເສຍຊີວິດ ຜູ້ເຄາະຮ້າຍ ຄົນທີ 11 ຍ້ອນ MERS
ຜູ້ຍິງເກົາຫລີໃຕ້ ອາ​ຍຸ 72 ປີ ທີ່​ໄດ້​ຕິດ​ເຊື້ອໄວຣັສ MERS ຈາກ​ຄົນ​ເຈັບ​ ຢູ່​ໃນ​ໂຮງໝໍ ເປັນຜູ້ເສຍຊີວິດ ຄົນທີ 11 ຍ້ອນພະຍາດດັ່ງກ່າວ.
ເກົາຫລີໃຕ້ໄດ້ລາຍງານກ່ຽວກັບການເສຍຊີວິດຜູ້ເຄາະຮ້າຍ ຄົນທີ 11 ຍ້ອນພະຍາດ ລະບົບຫາຍໃຈອັກເສບຮ້າຍແຮງ ຈາກພາກຕາເວັນອອກກາງ ຫລື MERS ທ່າມກາງຄວາມ ຫວັງວ່າການແຜ່ລະບາດໄດ້ເຂົ້າສູ່ຂັ້ນສູງສຸດແລ້ວ ກະຊວງສາທາລະນະສຸກ ແລະປະຊາສົງເຄາະ ກ່າວໃນວັນ ສຸກມື້ນີ້ວ່າ ຜູ້ເຄາະຮ້າຍຄົນຫລ້າສຸດ ເປັນຜູ້ຍິງອາຍຸ 72 ປີ ທີ່ໄດ້ຕິດເຊື້ອໄວຣັສ MERS ຈາກຄົນເຈັບຢູ່ໃນໂຮງໝໍ ບັນດາເຈົ້າໜ້າທີ່ການແພດ ຍັງລາຍງານໃຫ້ຊາບໃນວັນສຸກ ມື້ນີ້ ກ່ຽວກັບສີ່ກໍລະນີໃໝ່ຂອງເຊື້ອໄວຣັສນີ້ ເຮັດໃຫ້ຈຳນວນ ໂຕເລກທັງໝົດ ທີ່ຮູ້ວ່າເປັນຜູ້ຕິດເຊື້ອ ເພີ້ມຂຶ້ນເປັນ126 ຄົນ ນັບຕັ້ງແຕ່ການແຜ່ລະບາດ ໄດ້ຄົ້ນພົບເຫັນໃນວັນທີ 20 ເດືອນພຶດສະພາຜ່ານມາ ມາຮອດປັດຈຸບັນນີ້ ລາຍງານທັງໝົດກ່ຽວກັບການຕິດແປດ ໄດ້ຈຳກັດຢູ່ແຕ່ໃນ ໂຮງໝໍ ອີງຕາມບັນດາເຈົ້າໜ້າທີ່ ທີ່ໄດ້ເນັ້ນໜັກວ່າ ເຊື້ອໄວຣັສນີ້ບໍ່ໄດ້ແຜ່ລະບາດໄປຫາປະຊາ ຊົນທົ່ວໄປ ຫລາຍພັນຄົນທີ່ຄິດວ່າ ຕົນໄດ້ຕິດຕໍ່ພົວພັນກັບສ່ວນບຸກຄົນ ທີ່ຕິດເຊື້ອພະຍາດ ໄດ້ຖືກ ກັກບໍລິເວນແລະໂຮງຮຽນຫລາຍພັນແຫ່ງ ຍັງປິດເນື່ອງຈາກການແຜ່ລະບາດ ບັນດາເຈົ້າໜ້າທີ່ການແພດກ່າວວ່າ ມາຈົນຮອດວັນສຸກມື້ນີ້ມີ 1,249 ຄົນແລ້ວ ໄດ້ຖືກ ປ່ອຍອອກຈາກບ່ອນກັກບໍລິເວນ ເຮັດໃຫ້ເກີດຄວາມຫວັງວ່າ ການແຜ່ລະບາດຂອງ ພະຍາດ ບັດນີ້ ກຳລັງຫລຸດນ້ອຍລົງ ການແຜ່ລະບາດໄດ້ເຮັດໃຫ້ ປະທານາທິບໍດີ Park Geun-hye ເລື່ອນການເດີນທາງ ມາຢ້ຽມຢາມສະຫະລັດ ໃນອາທິດໜ້າ